Dennis Kipruto Kimetto (alizaliwa 22 Januari 1984) ni mwanariadha wa masafa mrefu wa Kenya ambaye hukimbia katika mashindano ya kukimbia barabarani. Kimetto alikuwa na rekodi ya ulimwengu kwa marathoni ya wanaume na wakati ya 2:02:57. Yeye alikuwa na rekodi hiyo mpaka Eliud Kipchoge alipovunja rekodi mwaka wa 2018. Kimetto anatoka mji wa Eldoret. Yeye alikulia kijijini katika mkoa wa bonde la ufa. “Nadhani kinachonitia motisha kuwa mpiganaji ni ukweli kwamba ninatoka katika hali ngumu. Ninajaribu kuhakikisha kuwa ninatimiza bora yangu ili niweze kusaidia familia yangu”. Alikuwa mwanachama wa kikundi cha mafunzo kilichoongozwa na Geoffrey Mutai. Kimetto alipata ushindi mkubwa wa kwanza katika nusu marathoni wakati wa marathoni ya Nairobi mwaka 2011. Yeye alishinda na wakati ya 1:01:30. Kimetto alipata umaarufu aliposhindana nje ya Kenya. Kimetto aliposhinda Nusu Marathon ya Berlin, umri wake uliripotiwa vibaya na watu walisema kwamba Kimetto ana miaka kumi pungufu kuliko alivyosema. Kwa hiyo watu walifikiri kwamba Kimetto alikuwa na rekodi ya ulimwengu ya vijana. Jina lake liliripotiwa kama Dennis Koech pia. Sababu ya yote hayo ilikuwa ni makosa kwenye pasipoti yake. Hii ilirekebishwa katika mashindano ya baadaye. Kimetto aliendelea hadi kuvunja rekodi katika BIG 25 Berlin.